Downloaded from YTS.MX
Official YIFY movies site: YTS.MX
PÁRIZS, 2016
KIM KARDASHIAN BENSŐSÉGES SNAPCHAT VIDEÓKAT POSZTOL
EZEKBŐL KIDERÜL, HOGY A PÁRIZSI DIVATHÉTEN VAN
Az Alaïa partiján vagyok. Hova ment Courtney?
Srácok, kimaradok a buliból!
Mindenki elmegy, de most fújtak le önbarnítóval, így én nem mehetek.
Rendkívüli hírek érkeztek Párizsból.
A valóságshow sztár, Kim Kardashian, fegyveres rablás áldozata lett.
Több millió font értékű ékszert vittek el.
Köztük a 4 millió dollárt érő jegygyűrűjét is.
Egyelőre nem tudni semmit a fegyveresekről.
Az egyik, amit a rendőrség szeretne majd kideríteni,
hogy honnan tudta a banda, hogy ő ott tartózkodik.
Kim Snapchat videói árulhatták el a rablóknak, mikor csapjanak le.
Az emberek azt pletykálják, hogy megrendezte a rablást.
Nem átverés volt. Szervezett bűntény. Az elmúlt 20 év legsúlyosabbja.
Bárcsak meg tudnám mondani, hol a gyűrű.
2025. MÁJUS 13. IGAZSÁGÜGYI PALOTA
KIM KARDASHIAN MEGÉRKEZIK A BÍRÓSÁGRA TANÚSKODNI
A FÉRFIAK ELLEN, AKIK FEGYVERREL FENYEGETTÉK ÉS KIRABOLTÁK
Kim! Kim!
Ez számomra a lezárás, esély arra,
hogy végre magam mögött tudjam mindazok után, amin keresztülmentem.
A párizsi divathétre érkeztem, és Párizst mindig is nagyon szerettem,
de amikor erre a divathétre a városba jöttem, minden megváltozott.
AZ ÜGYHÖZ KÖZEL ÁLLÓ BENNFENTESEK
ELŐSZÖR ÁRULNAK EL RÉSZLETEKET
A 2016-OS PÁRIZSI DIVATHÉT
A párizsi divathét a világon az egyetlen, ami számít.
Mindenki ott van a párizsi divathéten.
A párizsi az a divathét,
ahova a hírességek el akarnak jönni, és megmutatni magukat.
De a hírnév még nem jelent garanciát arra, hogy gond nélkül bejutsz.
Már olyan sokan híres ember van.
Azt mondanám, a párizsi divatvilág először lenézte a Kardashianeket.
Kim új arc volt, egy merész amerikai,
és nem volt ismert a divatvilágban.
Túl szexi, túl feltűnő. Túl gyakran látni. Mindenből egy kicsit sok.
Szexin nézett ki, szexin nézett ki az anyjával is.
Együtt mutogatták a dekoltázsukat, ami a franciákat kiborítja.
Az anyukám.
Amint Kim Kanyéval kezdett járni,
rögtön megváltozott a stílusa.
Ye. Kanye West. Kanye Omari West totál átalakította Kim Kardashiant.
MALIK YUSEF PRODUCER ÉS KANYE ALKOTÓTÁRSA
22 éve dolgozom Kanyével.
22 éve. Eszementül hangzik, igaz?
Kimet nem a stílusáról ismerték. Yét ismert volt a divatvilágban.
Ye jött, és felforgatta a gardróbját, felforgatta a stílusát.
Tudjuk mind, hogy ő változtatta meg,
bevetette a kibaszott varázserejét. Így történt, tesó.
Kanye művészként volt ismert. És a divat mindig befogadja a művészeket.
Sosem hívták volna meg a divathétre Kanye előtt.
Szegény Kim.
KIM ÉS KANYE MEGÉRKEZIK A 2016-OS PÁRIZSI DIVATHÉTRE
KIM A KÖZÖSSÉGI MÉDIÁBAN BEMUTATJA MINDEN LÉPÉSÉT
A mai kihívás: legyen alsónemű vagy ne legyen.
Számomra Kim Kardashian a közösségi média megújítója.
2005 óta ismerem a Kardashian családot.
Kim korunk legnagyobb sztárja a valóságshow-k világában.
És az egyik legtöbbet fotózott ember.
És valószínűleg azoknak a fotóknak a legtöbbjét ő készítette.
Ő teremtette meg a szelfi műfaját. Szereti és boldogan megmutatja magát,
Ezt az életstílust is neki köszönhetjük.
A párizsi divathétről Kim gyakran posztol a közösségi médiában,
az Instagramon és Snapchaten. Bepillantást enged az életébe.
Megmutatja az ékszereit.
A mai második ruci.
Hogy mit visel.
Eléggé hitelesnek tűnt, posztolt egy tányér sültkrumplit is.
Anna Wintourtól nem látnánk ilyet.
Ott volt az egész család,
és akkora vagyont láttunk az első sorban, amit korábban még soha.
A pénz mutogatásának kultúráját hozták, a franciák viszont szerények.
Azt hiszem, ez még újdonságnak számított a párizsi divathéten.
Kim Kardashian mindenhol ott volt a párizsi divathéten.
Már több mint tíz éve dolgozom a divat világában.
Fotósként dolgoztam a Vogue -nak a bemutatókon és más eseményeken.
Nagyon pörgős és izgalmas volt egyszerre.
A Balmain afterpartyt a párizsi Iparművészeti Múzeumban tartották.
Az egyik őrült buli volt koktélokkal, pont, amilyennek képzeljük a bulikat
a párizsi divathét alatt. És Kim természetesen ott volt.
Kimnek mindig vannak testőrei. De ez zárt helyen volt,
így kisebb kísérete volt, mint általában az utcán.
Rengeteg képet tudtam csinálni Kimről a partin, rögtön, amint megérkezett.
De bensőségesebb pillanatokról is,
amikor a barátaival szórakozott később, az este folyamán.
Remek képek lettek. Jól érezte magát. Szépek voltak a színek és a ruhák.
Úgy gondolom, Kim is olyan lány volt,
aki arról álmodozott, hogy részt vesz a párizsi divathéten.
HÁROM NAPPAL KÉSŐBB KANYE VISSZATÉRT NEW YORKBA
KIM EGYEDÜL MARADT A PÁRIZSI HOTELSZOBÁJÁBAN
ÖT FÉRFI ÉRKEZETT A SZÁLLODÁHOZ
Hárman biciklivel voltak, ketten gyalog.
HAJNALI 2:30
Rendőrség feliratú dzsekiket viseltek.
És símaszkot.
Kopogtak az ajtón.
Az éjszakai biztonsági őr látta a rendőrség feliratot a ruhájukon.
Emiatt nem igazán félt, kinyitotta az ajtót.
Az egyikőjük elővett egy fegyvert, és azzal fenyegette őt.
Megkötözték.
Megkérdezték tőle, hogy hol van a rapper felesége.
Kim Kardashian abban a pillanatban
az ágyában van és zajokat hall.
Azt hiszi, megjött a nővére,
és jó éjszakát kíván neki.
De nem kap választ.
Ekkor kinyílik az ajtó.
Két bűnöző, és velük a biztonsági őr,
áll ott Kim Kardashian előtt.
Először azt kérdezték, hol a gyűrű.
Tudták, hogy van egy négymillió dolláros gyűrűje,
amit a közösségi médiában szokott mutogatni.
Ez az, amiért odamentek.
Híres gyűrű és meg akarták szerezni.
De mást is találtak a szobában.
Az összes ékszerét elvitte Párizsba,
mert fel akarta venni a gyémántjait, ha esetleg szükség lett volna rá.
Milliós ékszerek voltak a szobában, ahol se őrök, se széf nem volt.
Berakták az ékszereket egy táskába,
amikor végeztek, sietve távozni akartak.
Kim Kardashian sírt és kiabált,
ezért leragasztották a száját, megkötözték a karját és a lábát.
Azon a ponton nagyon félt, mert alig volt rajta ruha.
Azt hitte, meg fogják erőszakolni, vagy talán meg is ölik.
De bevitték a fürdőbe, és betették a kádba.
És elfutottak a lakosztályból.
HAJNALI 3 ÓRA
5600 KILOMÉTERRE NEW YORKBAN
A RABLÁS HÍRE ELJUT KANYÉHOZ
Amikor Kimet épp kihallgatja a rendőrség,
Kanye a Meadows fesztiválon lép fel.
Valaki nyilvánvalóan szólt neki arról, hogy Kimet nemrég kirabolták,
és látszik rajta az aggodalom.
Sajnálom... Sajnálom, álljunk le.
Sajnálom, de családi vészhelyzet van. Le kell állnunk.
Felhívott azzal, hogy Kimet kirabolták Párizsban.
Én erre: "mi van"?
Az elsők között tudtam meg.
Döbbenet volt, tesó, hallani, hogy ezt mondja a telefonban.
El tudod ezt képzelni? El tudod képzelni, hogy egy óceán választ el?
És valami történt azzal, akit szeretsz. El tudod ezt képzelni?
Nem, ez elképesztő. Őrület.
KIM KARDASHIAN KÉSŐBB MEGRÁZÓ BESZÁMOLÓT AD A RABLÁSRÓL
Nyitva az ajtóm, és láttam, hogy ketten a földre nyomnak egy fickót,
rendőregyenruhában voltak, a szobám ajtaja előtt másfél méterre.
Kipattantam az ágyból, megragadtam a telefonom,
de eszembe jutott, nem tudom, hogy hívjak rendőrt egy másik országban.
Aztán bejött a fickó, elvette a telefonomat és az ágyra lökött.
Aztán rám fogták a fegyvert és abban a pillanatban tudtam,
hogy fejbe fognak puffantani vele.
Kérem, nekem családom van, hagyjanak életben.
Amikor kiderült, hogy valamit történt Kimmel Párizsban,
mindenhol felkapták a hírekben. Felkapták a közösségi médiában.
Mindenhol erről volt szó. Hatalmas hír volt.
Két iránya volt a sztorinak a hírekkel kapcsolatban.
Egyfelől maga a nyomozás,
másrészt pedig a hírek fogadtatása.
A rablás előtt mindig azt firtatták,
hogy Kim csapata leadja-e a fülest a paparazzóknak, hogy hova megy.
Organikusan jönnek létre a pillanatok a sztárokkal az étteremben,
vagy vásárlás közben mindenhol, ahol a hírességeket lekapják?
Voltak arra utalások, hogy ez megrendezett viselkedés.
Azt mondták, hogy a nyilvánosságnak szól, meg hogy átverés,
és hogy megrendezte a rablást.
AZT PLETYKÁLTÁK, HOGY AZ ESEMÉNY SZÍNLELT VOLT.
NAGYON NEHEZEN HISZEM EL, HOGY TÉNYLEG TÖRTÉNT VELÜK VALAMI.
MINDIG ÚGY GONDOLTAM, NEM IGAZI
CSALÁS, CSALÁS, A VELEJÉIG HAMIS
KIM ÉS A CSALÁDJA BÁRMIT MEGTENNE A FIGYELEMÉRT
Nem rabolták ki, biztosítási csalás volt.
Kardashianék mindig ezt teszik.
Tudjátok, ha kirabolták volna, lehet, hogy magukkal viszik,
mert ő többet ér, mint az ékszerei, szóval ne már.
Nagyon fura, hogy egy hotelben, ahol sok a biztonsági őr,
meg a szabály, Kim Kardashiant csak így ki lehet rabolni.
Egy percig sem hiszem el.
Ha egy bármelyik másik amerikai anyát
fegyverrel fenyegettek volna,
nemzetközi felháborodás követte volna az esetet,
és azt írták volna: egy amerikai anyát kiraboltak Párizsban.
De azt mondták, ez Kim Kardashian átverése.
Ez egy theorie du complot. Összeesküvés-elmélet.
Mindig könnyű elhinni, hogy van egy forgatókönyv,
hogy van valaki, aki mozgatja a szálakat.
Nem átverés volt. Szervezett bűntény.
Megrázkódtatás lehetett arra kelni, hogy valaki fegyvert fog a fejünkhöz,
egy biztonságosnak hitt helyen.
Otthon voltam, amikor hallottam a rablásról, felhívtak telefonon.
Az akkor szerkesztőm volt a magazintól, ahol dolgoztam.
Azt kérdezte, hallottam-e, hogy éjjel kirabolták Kim Kardashiant.
Aztán azt mondta, menjek a helyszínre,
menjek azonnal, vegyem a táskámat, és induljak. A Rue Tronchet Párizsban.
Amikor odaértem, a rendőrségnek már megvolt
a legtöbb információja arról, mi történt előző éjjel,
Kim Kardashian elmondott mindent arról, mi történt vele,
és a recepciós, a biztonsági őr is.
A BRB, a La Brigade de Répressions du Banditisme vezette a nyomozást.
Ők a rablásokra specializálódott csapat.
És ők nagyon jó rendőrök.
Kim Kardashian a tanúvallomása alatt sokkos állapotban volt.
Azt mondta a rendőrségnek, hogy két személy volt.
Az egyikőjük nagy volt, a másik kicsi.
A nagyobbik adta a parancsokat.
A nagy volt, aki arról kérdezett, hogy hol a gyűrű,
majd arról, hol a pénz.
20 éve a legnagyobb, egy sértett ellen elkövetett bűncselekmény volt.
A rablók úgy mentek el, ahogy jöttek.
A három fickó, aki biciklivel jött, azokkal is menekült el,
a két gyalogos pedig elsétált.
Ritkán látunk rablókat kerékpárral menekülni.
Kettő közülük gyorsan haladt. A harmadik sokkal lassabban.
Először is azért, mert defektes volt a kereke,
másodszor pedig azért,
mert ő felelt az ékszerek szállításáért.
A nehéz táskát a kormányra tette,
és ettől teljesen felborult az egyensúlya.
A két biciklis rabló, akiknek sikerült elmenekülniük,
Egy fekete autót, egy Peugeot-t keresett.
A kocsi rájuk várt nem messze, még ugyanazon a környéken.
Beszálltak, és áthajtottak Párizson, a külvárosok felé.
Az erről a kocsiról készült képek nagyon fontosak a rendőröknek.
Ez volt az első jelentős nyom a vizsgálat során.
A rablás után Kim nyomtalanul eltűnt.
Tényleg teljesen visszahúzódott.
Óriási űr tátongott a közösségi médiás oldalain.
Úgy éreztem, hogy próbálja feldolgozni a megrázkódtatást,
próbálja feldolgozni ezt a traumatikus élményt.
És hogy az egész életét felforgatta ez a dolog.
KIM TÁVOLLÉTÉBEN A TESTVÉRE, KHLOÉ KÉPVISELI ŐT
EGY MEGINDÍTÓ INTERJÚN ELLEN DEGENERESSZEL
Mesélj, hogy van Kim. Biztos, hogy itt mindenki erre kíváncsi.
Nincs túl jól,
mert rendkívül traumatikus, ami vele történt,
de a családunk nagyon összetartó, és együtt túl leszünk rajta.
És nagyon hálásak vagyunk a szeretetért és támogatásért.
De időbe fog telni. Borzalmas, ami vele történt.
- El tudom képzelni. - Igen.
Emiatt minden...
Általában mindegyikőtök sokat posztol,
mindenki instagramozik és twitterezik.
Állandóan. Most mindennel leálltatok?
Azt hiszem, ez figyelmeztetés, hogy változtassunk több dolgon is.
Nagyjából egy hónappal a borzalmas eset után találkoztam Krisszel.
Nagyjából tíz nő gyűlt össze, hogy megünnepeljük a születésnapját.
Ez volt az első, hogy testőrrel érkezett,
egy vacsorára. Ami szerintem bölcs dolog volt.
A fickó csak ült egy asztalnál,
és figyelt, hogy minden rendben van-e.
Úgy éreztem, Kris még mindig nagyon zaklatott. Nagyon komoly volt.
PÁRIZSBAN A RENDŐRÖK GŐZERŐVEL NYOMOZTAK
A RABLÓK UTÁN
Nagy volt a nyomás a BRB-n, az áldozat kiléte miatt,
a zsákmány mérete miatt,
és mivel a divathét még zajlott abban a hónapban a városban,
és a figyelem miatt is, amit generált az eset a média részéről.
Számos kérdés érkezett az újságíróktól, tévéktől.
Rengeteg pletyka keringett a közösségi médiában.
Tudták, hogy gyorsan meg kell találniuk a rablókat.
A PTS osztag rendőrei, a technikusok és helyszínelők,
különböző ujjlenyomatokat
és DNS nyomokat rögzítettek,
Kim Kardashian testén
és a szobában található tárgyakon is,
mert az elkövetők sok mindent hátrahagytak.
Azt hiszem, egy tucat dolgot találtak,
amiket az elkövetők hagytak hátra a helyszínen.
Műanyag kötözőket, amiket általában barkácsolásnál használnak,
ennél az esetnél emberek megkötözésére szolgáltak.
Egy tekercs ragasztószalagot is találtak, meg szalagdarabokat róla.
Kis időbe beletelt, de amint megvoltak az eredmények,
megtudták, hogy a legfontosabb DNS minta a műanyag kötözőn
egy Aomar Aït Khedache nevű férfié.
A másik DNS minta, amit a rendőrök találtak,
elvezette őket egy Yunice Abbas nevű emberhez.
Két nevet is sikerült kideríteni
a nyomozás tudományos részével.
Ez egy óriási áttörés.
Aomar Aït Khedache a 60-as évei elején jár,
és a rendőrség évek óta ismeri
drogcsempészet és rablások elkövetése miatt.
Aomarnak van egy beceneve, Le Vieux, Omar Le Vieux,
azaz Öreg Omar, nyilvánvalóan a kora miatt.
Nem olyan idős, csak 60 éves,
de lehet, hogy bűnözőnek már öreg.
A másik fickót, Yunice Abbast is ismeri a rendőrség,
szintén rablások és drogcsempészet miatt.
És ő is, akárcsak Aomar, sok időt töltött börtönben.
Miközben a DNS mintákat dolgozták fel,
amelyeket Kim Kardashian szobájában találtak,
végignézték a térfigyelő kamerák felvételeit is.
Több órányi felvételt,
hogy megtalálják a fekete Peugeot-t.
Valószínűleg az a kocsi vitte a rablókat a Rue Tronchet-ra,
és vette fel őket a rablás után.
Amint azonosították Öreg Omart,
megvolt a fia neve is.
Harminy volt a fekete Peugeot tulajdonosa.
Tehát már három rablót sikerült azonosítani.
Megvolt Aomar, Yunice és Harminy.
Nem tartóztatták le őket azonnal,
hagyták őket éldegélni, és elkezdték szervezni
a megfigyelésüket és lehallgatásukat,
hogy elvezessék őket a többi rablóhoz,
és hogy felderítsék, pontosan kinek mi volt a szerepe.
Ellenőrizték a telefonokat is, amelyek azon az éjszakán
Kim Kardashian szállodája körül megfordultak.
Észrevették, hogy több szám is 07-tel kezdődik.
A 07-es nem régóta elérhető telefonszám, és legtöbbször
olyan telefonhoz kapcsolódik, aminek a francia neve téléphone de guerre.
Aminek a jelentése háborús telefon.
HÁBORÚS TELEFON = ELDOBHATÓ TELEFON
Mivel már ismerték Aomar személyazonosságát,
tudtak hozzá tartozó telefonszámokat is azonosítani.
És sikerült őt más fickókkal is kapcsolatba hozni.
Különösen egy férfival, Didier-vel, aki közel állt Aomarhoz,
és akinek a beceneve Les yeux bleus, mivel kék a szeme.
A telefonok lehallgatása során,
és a megfigyelésük során is,
feltűnt a rendőröknek, hogy egy probléma aggasztja a bandát.
Az, hogy nem sikerül elég gyorsan túladni az ékszereken.
Egy rabló számára bonyolult egy ilyen akciónál...
Összehozni egy ilyen akciót úgy, hogy nem biztos benne,
hogy el tudja adni, amit ellopott.
Nekem a szakmám volt a rablás.
Nagyjából 30 évig.
Kettőt ismertem is a gyanúsítottak közül.
De szeretném tisztázni, hogy sosem dolgoztam velük.
Vagy a börtönből vagy közös ismerősökön keresztül ismerem őket.
Az az aranyszabály, hogy legyen vevőd, mielőtt nekiállsz.
Ha van egy tízmilliós gyűrűnk, ami végül eladhatatlannak bizonyul,
akkor a semmiért melóztál.
Aomarék kerestek valakit, akinek kapcsolatai vannak Anwerpenben,
aki ismeri a gyémántkereskedőket. A fickó neve Marceau.
Ő volt a felelős a rejtekhelyekért, és az ékszerek eladásáért.
ANWERPENI GYÉMÁNT NEGYED
Miért jön a lopott szajré Anwerpenbe? Mert itt vannak vevők.
A pénz ott van. Gyorsan túl lehet esni rajta.
Ahogy a folyók a tenger felé folynak, a lopott áruk úgy jönnek Antwerpenbe.
Ide érkeznek a gyémántok, akár nyersen, akár csiszolva.
A világ minden részéről érkeznek.
Több száz millió eurónyi.
MICHAEL SLEECKX FŐFELÜGYELŐ
Egy csapatot vezettem a gyémánt körzetben egy évtizeden át,
ami drága ásványi anyagokkal kapcsolatos ügyekre specializálódott,
ezen kívül drágakövekre és értékes fémekre is.
Marceau Baum-Gertnerrel már találkoztunk a gyémánt körzetben.
Persze ő nem tolvaj, ő köti össze a tolvajokat
azzal, aki az ékszerésszel megveszi a szajrét.
Persze kiveszi a százalékát az üzletből. Ő egy bróker.
Én is adtam el régen Antwerpenben.
A város a gyémántokról híres az egész világon,
a legjobb hely az eladásra.
De persze ezt a meló előtt kell nyélbe ütni.
Szóval könnyű lett volna eladni Kim Kardashian gyűrűjét.
A legtöbb ékszerész őszinte, becsületes ember,
de egy részük egyszerű bűnöző.
Amint bizonyítást nyert, hogy Mr. Baum-Gertner
valóban meglátogatta a gyémánt negyedet,
jeleztünk a francia kollégáknak,
hogy készen állunk a jövőbeni megfigyelésére.
Amikor legközelebb Antwerpenbe jött, már vártuk.
Az éjszaka közepén hívtak.
Tényleg éjjel hívtak a francia kollégák,
azzal, hogy valami történik.
Látjuk... Úgy véljük, hogy tényleg Antwerpenbe jönnek.
2016. DECEMBER 8.
Ez az egyik legjelentősebb ügy, amelyen dolgoztam a karrierem során.
Értesítettek róla, hogy Aomar úr Antwerpenbe érkezik
egy Cathy nevű hölgy kíséretében.
Azt hiszem, csak azért kísérte el, mert párként turistáknak látszotok.
Természetesen Baum-Gertner is ott volt.
Ők hárman a McDonald'sban találkoztak.
Három és fél órát vezetsz Párizsból, persze, hogy éhes vagy.
Hova mész? A McDonald'sba.
Én étterembe mennék, de ők a McDonald'sba mentek.
A BELGA RENDŐRSÉG UTCAI MEGFIGYELÉSSEL
ÉS TÉRFIGYELŐ KAMERÁKKAL TUDTA KÖVETNI A GYANÚSÍTOTTAKAT
A mi munkánk egy kicsivel bonyolultabb,
mint egy átlagos rendőri nyomozóegységé,
mert nagyon érzékeny áruval van dolgunk
nagyon különleges környezetben.
Amikor Baum-Gertner úr találkozott vele a McDonald's-ban,
egy dolgok nagyon figyelemreméltó volt a számomra.
Kezet nyújtott Aomarnak.
És Aomar enyhén megrázta a fejét. A fejével intett,
és ő visszahúzta a kezét.
Tehát ismerjük egymást, de mégsem ismerjük egymást. Nyilvánosan nem.
Határozottan emlékszem rá, hogy Aomar úr milyen óvatos volt.
Azután együtt besétáltak az ékszerész üzletébe.
Bementek,
és négy órán keresztül ott maradtak.
Ismerjük az üzletet, amit meglátogattak,
hírhedt orgazda a tulaj,
lopott szajrét vásárol.
Mondjuk úgy, hogy nem először került a látóterünkbe.
Lehet bármennyi kameránk és gyalogos megfigyelőnk,
abban a pillanatban azt kívántuk, bárcsak belátnánk az üzletbe.
De nem lehet csak úgy bekamerázni vagy lehallgatni egy boltot.
Nem egyszerű ilyet tenni. Egy egész procedúra kell hozzá.
Ha össze kell foglalnom, hogy szerintem mi történt azon a napon,
és ez persze csak elmélet,
akkor azt hiszem, ez volt az utolsó tárgyalás,
és megegyeztek az árban.
Kezet ráztak, ezt hívjuk mi mazelnek.
Beleegyeztek, hogy elpasszolják neki az árut egy adott árért.
Nem láttuk, ahogy a pénzt átadták,
de láttunk valakit, akit jelentős pénzmosóként ismerünk,
és jó sok készpénze van, bemenni egy garázsba egy teli hátizsákkal,
és ott találkozni az ékszerésszel. Tíz másodperccel később távozott is,
a hátizsákja nélkül.
De a pénz nem került a szemünk elé.
Ez annyira szokatlan volt, hogy tudtuk, ez valami jelentős.
De végül is sosem sikerült rábukkanunk a gyűrűre.
Nincs füstölgő puskacső, ahogy mondják, nincs gyémánt,
pedig nagyszerű lett volna.
Talán egy nap majd előkerül.
Bárcsak meg tudnám mondani, hol a gyűrű.
HÁROM HÓNAPON ÁT KUTATTAK A KAMERÁK FELVÉTELEIN
KÖVETTÉK ÉS LEHALLGATTÁK ŐKET
VÉGÜL SIKERÜLT AZONOSÍTANI A RABLÓKAT ÉS TÁRSAIKAT
Öt férfi volt jelen a hotelben azon az estén.
Közülük ketten mentek be Kim hálószobájába.
Aomar Aït Khedache, beceneve Öreg Omar,
és Didier Dubreucq, azaz Les yeux bleus, a kékszemű.
Köztük volt még Pierre Bouainère, Yunice Abbas,
és egy fiatalabb fickó, Marc-Alexandre Boyer.
És ott volt még Marceau, aki az eladásért felelt.
És voltak még bűntársaik is.
Egy nő, Aomar korábbi barátnője.
Velük volt Aomar fia, Harminy.
2017. január 9-én a francia rendőrség letartóztatott 17 embert.
Ugyanabban az időpontban, hajnalban.
Néhányan Dél-Franciaországban voltak, néhányan Párizs külvárosaiban.
Egyszerre történt,
hogy ne tudják felhívni egymást, és ne próbáljanak elmenekülni.
Aomar a BRB elé került, és az összes bizonyíték ellene szólt.
Végül mindent beismert. Majdnem mindent.
Yunice is, a másik, akinek azonosították a DNS-ét,
is azonnal beismert majdnem mindent.
De a többiek mindent tagadtak.
HAT HÓNAPPAL A RABLÁS UTÁN
KIM MEGTÖRTE A HALLGATÁST
ŐSZINTE INTERJÚT ADOTT ELLEN DEGENERESNÉL
- Tudtam, hogy nekem annyi. - Azt hitted, meg fogsz halni?
Abszolút. Elmondtam egy imát. Tudtam, hogy a mennybe jutok.
Reméltem, hogy a gyerekeim jól vannak és a férjem is. Sírni fogok.
Arra gondoltam, mikor Ellennél járt, hogy visszafogott,
és arról beszélt, hogy mennyire megváltozott.
Valószínűleg nem titok,
feltűnő voltam, itt nálad is.
Korábban tényleg anyagias voltam.
Nincs baj azzal, ha vannak dolgaink,
és keményen dolgozunk, hogy legyenek.
Igazán büszke vagyok arra, hogy sikeresek az emberek körülöttem,
de boldog vagyok, hogy a gyerekeim megkapják ezt az énemet,
hogy így nevelem fel őket,
mert egyszerűen már nem érdekelnek azok a dolgok.
Kim Kardashian gondosan megrendezett világában
ez az eset olyan volt,
mintha egy üstökös csapódott volna a Kim Kardashian bolygóba.
Meg kellett történnie velem. Azért történnek a dolgok, hogy tanítsanak.
És ez olyan volt...
Azóta több dolgot oszt meg a gyerekeiről, a házáról,
az életéről a családjával.
És kevesebb...
kevésbé volt anyagias az, amit megmutatott magából.
Azt mondta, hogy szerepe volt az egészben,
mert a Snapchat videói árulhatták el a rablóknak, mikor csapjanak le.
Tudni akartam, hogy ez igaz-e.
Készítettem egy dokumentumfilmet, hogy a közösségi média segítségével
hogy rabolnak ki sztárokat és influenszereket.
Yunice Abbas az egyike az öt bűnözőnek, akik kirabolták Kimet.
Láttam őt az interneten,
mert arcátlan könyvet írt Hogy raboltam ki Kim Kardashiant címmel.
Sok bűnözőt meginterjúvoltam, és általában bánják, amit tettek.
De Yunice-t láthatóan nem érdekelte egyáltalán,
ami, azt hiszem, megdöbbentette a világot.
Bűnös? Nem, nem érdekel.
Nem árulta el pontosan, hogy használta a Snapchatet,
de megjegyezte, hogy Kim sokat posztolt az eseményt megelőzően.
Felmentem az internetre,
és igen, láttam az ékszereit, láttam a gyűrűjét,
láttam, hogy mindenhol mutogatja.
A közösségi médiából tudtuk ezeket a dolgokat.
Tudtuk, hogy Kim jön a divathétre,
szóval odamentünk, hogy végezzünk egy kis felderítést.
Biztosak voltunk a dolgunkban. Ott voltunk már éjféltől.
Azt mondta, hogy figyelték a közösségi médiáját.
Az interjú óta több pletyka is volt arról,
hogy talán valaki belülről segítette őket.
Lehet, hogy a kettő kombinációja.
Valaki belsős segített nekik megtudni Kim helyzetét,
de tudták, hogy sok érték van nála, mivel sokat posztol erről.
KILENC ÉVVEL A RABLÁS UTÁN
MEGKEZDŐDIK A PER
A PÁRIZSI IGAZSÁGÜGYI PALOTÁBAN
A francia sajtó becenevet is adott a rablóknak: Les Papys Braqueurs.
Nagyfater rablók.
Mindegyikük nagypapakorú.
A legtöbbjük 70 és 80 között jár.
És nincsenek jó állapotban. Aomar megsüketült.
Mindent feliratoznak majd neki a tárgyalás során.
2025. MÁJUS 13.
KIM SZEMTŐL SZEMBEN TALÁLKOZIK A RABLÓKKAL A BÍRÓSÁGON
FELIDÉZI, HOGY MEGKÖTÖZTÉK ÉS BERAGASZTOTTÁK A SZÁJÁT
Biztos voltam benne abban a pillanatban, hogy megerőszakolnak.
Azt hittem, meg fogok halni.
Szörnyű volt, megváltoztatta az életemet, és senkinek nem kívánom,
hogy azt higgye, megerőszakolják vagy megölik. Az ellenségemnek se kívánom.
Ez számomra a lezárás, esély arra, hogy magam mögött hagyjam,
mindazok után, amint keresztülmentem.
Azt hiszem, Kim számára a párizsi rablás volt a...
a töréspont.
Ez volt az első alkalom, hogy a nagyvilági élet, amit élt,
ellene fordult és sérülést okozott,
és nagyon is emberi módon volt rá hatással.
Szerintem azóta nagy fejlődésen ment keresztül.
Komolyan hiszem, hogy a rablás volt az a kulcsmomentum az életében,
ami arra késztette, hogy átgondolja azt az ösvényt, amin jár.
NÉGYHETES TÁRGYALÁS UTÁN A BANDAVEZÉRT,
AOMAR AIT KHEDACHE-T ÉS HÉT TÁRSÁT BŰNÖSNEK TALÁLTÁK
BÖRTÖNT, FELFÜGGESZTETT BÖRTÖNT ÉS BÍRSÁGOT KAPTAK
MIVEL MÁR LEÜLTÉK KORÁBBAN, EGYIKŐJÜK SEM MENT BÖRTÖNBE
AZ ÍTÉLET UTÁN KIM KARDASHIAN AZT MONDTA:
"EZ A BŰNTÉNY VOLT ÉLETEM LEGFÉLELMETESEBB ÉLMÉNYE,
NYOMOT HAGYOTT RAJTAM ÉS A CSALÁDOMON.
SOSEM FOGOM ELFELEJTENI, DE HISZEK A VÁLTOZÁS EREJÉBEN,
A FELELŐSSÉG VÁLLALÁSÁBAN, ÉS IMÁDKOZOM MINDENKIÉRT."
Felirat: Malinás Krisztina Iyuno